Επίδραση της καλσιτονίνης στα γεωμετρικά χαρακτηριστικά, στην οστική πυκνότητα και στην μηχανική αντοχή φυσιολογικών οστών αναπτυσσόμενων αρρένων επιμύων
Authors: Λυκομήτρος Βασίλειος 
Published: January 2014

Παρά την εκτεταμένη πρόοδο στη μελέτη της οστεοπόρωσης στους ενήλικες παραμένει άγνωστος ο επιπολασμός της νόσου σε μικρότερες ηλικίες, η συσχέτιση της με τη νόσο των ενηλίκων καθώς και αν η προληπτική θεραπευτική παρέμβαση σε μικρή ηλικία θα είχε ως αποτέλεσμα την αποφυγή του φαινόμενου της μετεμμηνοπαυσιακής οστεοπόρωσης.ΣΚΟΠΟΣΣκοπός της πειραματικής αυτής μελέτης ήταν να εξετάσει την επίδραση της δόσης και της διάρκειας χορήγησης της καλσιτονίνης πάνω στη μηχανική αντοχή ,τα γεωμετρικά χαρακτηριστικά και την οστική πυκνότητα φυσιολογικών αναπτυσσόμενων επιμύων καθώς επίσης και να ερευνήσει το αποτέλεσμα της διακοπής της χορήγησης του φαρμάκου στους προαναφερθέντες παράγοντες.ΥΛΙΚΟ-ΜΕΘΟΔΟΣΧρησιμοποιήθηκαν 60 άρρενες επίμυες ηλικίας 2 περίπου μηνών που χωρίστηκαν σε 6 ισότιμες ομάδες. Σε τρεις ομάδες χορηγήθηκε υψηλή δόση καλσιτονίνης ( 5 IU ) υποδορίως για διαφορετικά χρονικά διαστήματα (6 εβδομάδες-μικρή διάρκεια χορήγησης /20 εβδομάδες-μακρά διάρκεια χορήγησης/ 20 εβδομάδες με διακοπή του φαρμάκου και θυσία των επίμυων την 26 εβδομάδα.)ενώ στις άλλες τρεις που αποτέλεσαν τις ομάδες ελέγχου χορηγήθηκε φυσιολογικός ορός για αντίστοιχα χρονικά διαστήματα. Η οστική πυκνότητα εκτιμήθηκε με τη μέθοδο pQCT , οι γεωμετρικές παράμετροι των οστών με τη μέθοδο Vernier ενώ η μηχανική αντοχή τους χρησιμοποιώντας το μηχάνημα Karl -Frank ΑΠΟΤΕΛΕΣΜΑΤΑ Σε αντίθεση με τη χορήγηση χαμηλών δόσεων, μετά τη χορήγηση υψηλών δόσεων καλσιτονίνης για μεγάλο χρονικό διάστημα, τόσο η ογκομετρική οστική πυκνότητα όσο και το βάρος των επίμυων ήταν στατιστικά σημαντικά υψηλότερα στην ομάδα καλσιτονίνης σε σχέση με την ομάδα ελέγχου χωρίς ωστόσο τα θετικά αποτελέσματα να παραμείνουν και μετά διακοπή του φαρμάκου. Η μέση διάμετρος του μηριαίου των υπό θεραπεία με καλσιτονίνη αρουραίων αυξήθηκε σημαντικά και μάλιστα σε στατιστικά σημαντικό επίπεδο σε σχέση με την ομάδα ελέγχου ακόμη και μετά το τέλος της θεραπείας( αντίδραση περιοστέου- modeling effect). Το μέσο μήκος του μηριαίου, η μέση τιμή της ευρείας και στενής εξωτερικής και εσωτερικής διαμέτρου του μηριαίου καθώς και το μέσο πάχος του φλοιού του μηριαίου δεν παρουσίασαν σημαντικές διαφορές μεταξύ των δύο ομάδων. Το μέσο πάχος της επιφυσιακής πλάκας του μηριαίου των αρουραίων που λάμβαναν καλσιτονίνη ήταν σημαντικά μεγαλύτερο σε σχέση με το αντίστοιχο της ομάδας ελέγχου ακόμη και μετά το τέλος της θεραπείας. Αντίθετα δεν προέκυψαν σημαντικές διαφορές αναφορικά με το πλάτος της επιφυσιακής πλάκας και του ύψος του περιχόνδριου δακτυλίου σε όλη τη διάρκεια της μελέτης μεταξύ των δύο ομάδων. ΣΥΜΠΕΡΑΣΜΑΗ μελέτη μας ανέδειξε τη θετική επίδραση μακροχρόνιας χορήγησης καλσιτονίνης στον αναπτυσσόμενο οργανισμό ενός επίμυ στην αύξηση της ογκομετρικής οστικής πυκνότητας, της εξωτερικής διαμέτρου και του μέσου πάχους του φλοιού του μηριαίου, του πάχους του συζευκτικού χόνδρου καθώς επιβεβαίωση τους σε άλλα πειραματικά μοντέλα αναπτυσσόμενων σκελετών καθώς και τη διερεύνηση πιθανής επέκτασης τους στον ανθρώπινο σκελετό, κυρίως στην προληπτική θεραπεία της μεταεμμηνοπαυσιακής οστεοπόρωσης.